Rabu, 18 Februari 2015
Kaba Mamak si Hetong
Ditulis Kembali OLEH Anas Nafis
(Bagian 4)
Aso siang hari barisuak hari Jumaik - hari manjalang tangah hari - bakato Mamak Si Hetong:
"Barabab kito Rona ai - basaluang kito sabanta - saluang ka ubek litak - rabab ka ubek auih".
Tinggi randah bunyinyo saluang - gagok tigo bunyinyo rabab. Pipik tabang jadilah inggok - aia mailia jadi baranti - mandanga rabab Si Rona – mandanga saluang Mak Hetong.
Minggu, 15 Februari 2015
Kaba Mamak si Hetong
Ditulis Kembali OLEH Anas Nafis
(Bagian 3)
Kok lai ibo kakak di den – kok lai kasiah di nan bansaik – salangilah den rencong kakak – nan dititiak tukang duo baleh – nan disapuah tukang batujuah - malampeh nan pandai bana. Kok lai buliah den manyalang - kok lai ka tabangkik malu - gadang nak baganti-ganti - cadiak nak sakali surang".
Rabu, 11 Februari 2015
Kaba Mamak si Hetong
Ditulis Kembali OLEH Anas Nafis
(Bagian 2)
Kalarai22 sibungo alai - bamenggak bamenggo-menggo - bauia-uia manyasok - bapucuak rabuang tapinyo. Tiok suduik tiok piganta23 - tiok tapi tiok pitangang24 - pakaian Kasumbo Hampai.
Jumat, 05 Desember 2014
Kaba Mamak si Hetong
Ditulis Kembali Oleh Anas Nafis
(Bagian 1)
TATKALO mulo-mulonyo - alun ba Sunua Kurai Taji - alun ba Tiku Pariaman - alun ba Sintuak Lubuak Aluang - bumi ka tahantam turun - langik ka tasentak naiak - lauik salaweh daun marunggai - dunie salaweh tapak kudo - buruang batolan-tolanan - dagang babondong-bondongan.
Sabtu, 18 Januari 2014
CARITO RANDAI SANTAN BATAPIH: Ide Carito dek Kabun Rangkai Batuah (Alm)
Disusun Baliak Dek Musra Dahrizal Katik jo Mangkuto
(BAGIAN 9-Tamaik)
Keterangan
Sabalun anak randai duduak, Aluran Dang Dami Sutan, lah barado dalam lingkaran, nan diri Santan Batapih, barado dilua lingkaran, karano sadang dihalaman, si Santan lansuangnyo bakato, ka diri Dang Dami Sutan.
CARITO RANDAI SANTAN BATAPIH: Ide Carito dek Kabun Rangkai Batuah (Alm)
Disusun Baliak Dek Musra Dahrizal Katik jo Mangkuto
(BAGIAN 8)
Keterangan
Aluran diri Patiah Maudun, jo diri Santan Batapih, lah barado dalam lingkaran, sabalun anak randai duduak.
Patiah Maudun (106-10)
Nak kanduang balahan diri
Palengah ayah salamoko
Heran lah ayah mamandangi
Mancaliak Santan nan lah tibo
Dek patang kalamari
Santan disuruah disarayo
Pai manyonsoang dandang panjang
Lai koh dapek nan dicari
Ba a koh kaba baritonyo
Cubolah Santan bari tarang
CARITO RANDAI SANTAN BATAPIH: Ide Carito dek Kabun Rangkai Batuah (Alm)
Disusun Baliak Dek Musra Dahrizal Katik jo Mangkuto
(BAGIAN 7)
Keterangan
Aluran diri Santan Batapih jo diri bujang si Salamaik, kaduonyo masuak lingkaran, sabalun anak randai duduak, apolah sabab karanonyo, kato-kato Patiah Maudun, jo diri Santan Batapih, kito buang samo sakali, aluran diri Santan Batapih, langsuang basuo jo Salamaik, lah tibo di ateh dandang.
Bujang Salamaik (79-8)
Aciak rang ruhun nan lah datang
Nan jombang Santan Batapih
Raso ka karam dandang panjang
Mananti pinang nan sadidih
CARITO RANDAI SANTAN BATAPIH: Ide Carito dek Kabun Rangkai Batuah (Alm)
Disusun Baliak Dek Musra Dahrizal Katik jo Mangkuto
(BAGIAN 6)
Untuak pindah dari tapian, ka-ateh dandang panjang, buliah dianta jo tapuak tangan, buliah juo jo galombang silek, nan indak pakai gurindam, kalau anak randai lah duduak, nan diri Patiah Maudun, baiak dubalang Pandeka Sutan, jo diri bujang si Salamaik, lah tagak juo dalam lingkaran, mancaliak Salamaik tanang sajo, Patiah Maudun agak cameh, mako bakatonyo sakali.
Kamis, 16 Januari 2014
CARITO RANDAI MAGEK MANANDIN:Bapadoman Kapado Kaba Magek Manandin
Disusun Baliak Dek Musra Dahrizal Katik jo Mangkuto
(BAGIAN 5)
Keterangan
Aluran diri Santan Batapih jo diri bujang si Salamaik, kaduonyo masuak lingkaran, sabalun anak randai duduak, apolah sabab karanonyo, kato-kato Patiah Maudun, jo diri Santan Batapih, kito buang samo sakali, aluran diri Santan Batapih, langsuang basuo jo Salamaik, lah tibo di ateh dandang.
Bujang Salamaik (79-8)
Aciak rang ruhun nan lah datang
Nan jombang Santan Batapih
Raso ka karam dandang panjang
Mananti pinang nan sadidih
Senin, 13 Januari 2014
CARITO RANDAI MAGEK MANANDIN:Bapadoman Kapado Kaba Magek Manandin
Disusun Baliak Dek Musra Dahrizal Katik jo Mangkuto
(BAGIAN 4)
Untuak pindah dari tapian, ka-ateh dandang panjang, buliah dianta jo tapuak tangan, buliah juo jo galombang silek, nan indak pakai gurindam, kalau anak randai lah duduak, nan diri Patiah Maudun, baiak dubalang Pandeka Sutan, jo diri bujang si Salamaik, lah tagak juo dalam lingkaran, mancaliak Salamaik tanang sajo, Patiah Maudun agak cameh, mako bakatonyo sakali.
Minggu, 12 Januari 2014
CARITO RANDAI MAGEK MANANDIN:Bapadoman Kapado Kaba Magek Manandin
Disusun Baliak Dek Musra Dahrizal Katik jo Mangkuto
(BAGIAN 3)
Keterangan
Sahabih kato Patiah Maudun, Santan Batapih nyo lah masuak, manamui urang nan baduo, katangah legaran anak randai, buliah dianta jo galombang, atau jo tapuak tangan sajo, kalau anak randai alah duduak, si Santan barunyo bakato.
Santan Batapih (36-4)
Manolai garan ayah kanduang
Barilah ampun badan ambo
Bumi bak raso ka mangguluang
Itu sabab ambo dek tibo
Ambo nan sadang manarawang
Bangkalai sadang tagamba
Banang nan indak dapek mato
Lah putuih banang nan tarantang
Suto ndak tantu ujuang pangka
Dek mandanga latusan cako
Jumat, 03 Januari 2014
CARITO RANDAI MAGEK MANANDIN:Bapadoman Kapado Kaba Magek Manandin
Disusun Baliak Dek Musra Dahrizal Katik jo Mangkuto
(BAGIAN 2)
Rang Kuniang (19-2)
Tuak Mudo Sijabang Sati
Nangkodo di dandang panjang
Koknyo rang taluak Tanun Suri
Buliahlah pulo kami bincang
Tuak mudo cubo pikia-an
Runuik lah jo aka budi
Tabantang talutuak tangah jalan
Putuih dek urang pulang pai
Banyak urang koto nan duo
Ambo biaso singgah sinan
Kok ndak salah ambo bakato
Mungkin ka samo jo Piaman
Kok anyo puti pingitan
Balabiah, kurang saketek
Di etoang-etoang dipikia-an
Puti nan ampek puluah ampek
Ditiliak-tiliak jo pandapek
Atah jo bareh nak basisiah
Didalam ampek puluah ampek
Barampek puti nan balabiah
Di dalam puti nan barampek
Dalam di-inok dimanuangan
Jarang buliah maha didapek
Nan labiah diri si Santan
Ba-alah tando labiahnyo
Bogo kok samo dalam hati
Si Santan elok basonyo
Dang Dami ba Buruang Nuri
Dang Dami ba buruang rancak
Buruang ka pancari tuan
Kok hanyo buruang nan bijak
Pandai batutua ba kiasan
Pandai taurat pandai tanuang
Tahu di galah nan salapan
Pamenan Dang Dami ateh anjuang
Patuik dijinjiang ka Piaman
Malang saketek kok ndak dapek
Sulik di jinjiang nyo ka Tiku
Dang Dami bakabek arek
Buruang inyo pancari judu
Barabuik puti nak mambali
Di nan rancak samo katuju
Gak surang haram kok bajadi
Kandak datuak kok lai balaku
Apo pikiran datuak mudo.
Selasa, 31 Desember 2013
CARITO RANDAI MAGEK MANANDIN:Bapadoman Kapado Kaba Magek Manandin
Disusun Baliak Dek Musra Dahrizal Katik jo Mangkuto
(BAGIAN 1)
Ampun baribu kali ampun
Pado panonton nan jauhari
Baiak kapado niniak mamak
Sapuluah jari kami susun
Kok ado taupek jo tapuji
Rila jo maaf kami mintak
Kurang batukuak kami mintak
Supayo gantang nak balanjuang
Baitu adaik di Nagari
Dari duduak kami katagak
Supayo niaik samo lansuang
Randai dimulai hanyo lai
Minggu, 27 Oktober 2013
Kaba Si Ali Amat
PENGANTAR
KABA SI ALI AMAT ini disalin dari kitab beraksara Arab-Melayu berbahasa Melayu-Minangkabau terbitan P.W.M. Trap. Leiden tahun 1895 yang dicetak dengan tehnik lithografi. Dapat dipastikan, sebelum mencetak kitab tersebut tidak dilakukan pembenahan, terlihat dari banyaknya penulisan kata yang salah dan tidak konsisten.
Umumnya penulisan kitab beraksara Arab-Melayu jaman silam yang tidak bertitik koma, seolah berbentuk seuntai kalimat yang amat panjang, maka dalam menyalinnya ke huruf Latin, kita jadikan kalimat-kalimat pendek dengan sedikit pembenahan dengan maksud memudahkan para peminat membacanya. Selamat membaca!
Anas Nafis
KABA SI ALI AMAT
Dicabiak kain dibali,
Dicabiak sahalai deta,
Mamintak tabiak kami banyanyi,
Nyanyi taliriah jadi kaba.
Banda urang kami bandakan,
Padi barapak di pamatang,
Disaok daun jarami,
Kaba urang kami kabakan,
Antah talabiah jo takurang,
Hanyo parintang-rintang hati.
Kaik bakaik rotan sago,
Takaik di aka baha,
Tabang ka langik tabarito,
Jatuah ka bumi jadi kaba.
Rabu, 23 Oktober 2013
Kaba Sabai Nan Aluih
OLEH Anas Nafis
PENGANTAR
Cerita klasik ini disadur dari KABA SABAJ NAN HALUIH sebagaimana yang dituliskan Dr. Ph. S. van Ronkel dalam TBG. deel 56 – 1914.
Tidak seperti susunan yang termuat dalam TBG tersebut, dalam menyalin kembali kaba atau cerita ini dirombak dan diperbaiki penyajiannya termasuk penyesuaian ejaan agar enak dibaca.
Sebenarnya kaba atau cerita Sabai Nan Aluih ini tidaklah tertata dalam struktur adat Minangkabau yang baku.
Dalam cerita ini diriwayatkan Rajo Nan Panjang membunuh Rajo Babandiang, yaitu ayah si Sabai karena lamarannya ditolak.
Dalam adat Minangkabau seorang ayah tidaklah berperan atau menentukan jodoh anak-anaknya. Sebagai seorang sumando dalam keluarga istrinya sang bapak boleh dikatakan sebagai tukang aminkan saja.
Seharusnya Rajo Nan Panjang berang kepada mamak si Sabai, sebab mamaklah yang berperan dalam menentukan jodoh si Sabai dan bukan ayahnya, yaitu Rajo Babandiang.
Anas Nafis
Senin, 14 Oktober 2013
KABA UMBUIK MUDO: Bapadoman kapado kaba Umbuik Mudo
Disusun dan Ditulih: Musra Dahrizal Katik jo Mangkuto
bagian 4 (Habis)
Mandeh Umbuik Mudo (56-8)
Galang Banyak nan baiak budi
Bungo satangkai tangah koto
Niyaiklah lamo nak kamari
Kinilah baru basuonyo
Jo mandeh kami lah barundiang
Rasonyo lai kasasuai
Hanyo mananti kato anak
Nak jaleh tampuak kami jinjiang
Jo anak kami nak bahandai
Cobolah timbang jo gamak
Jalan nan pasa kami tampuah
Uncang barisi kami bao
Mamintak kami sungguah-sungguah
Umbuik Mudo urang ka sumando
Ba-apo pikiran dek si Galang
Sabtu, 12 Oktober 2013
KABA UMBUIK MUDO: Bapadoman Kapado Kaba Umbuik Mudo
Disusun dan Ditulih: Musra Dahrizal Katik jo Mangkuto
bagian 3
Sudah barundiang jo adiaknyo
Umbuik Mudo hatilah sanang
Kami aliah tujuan kato
Si Galang Banyak kito bincang
Dilapeh siriah jo pinang
Pamanggia urang di nagari
Lah tibo dihari nan dibilang
Alek bamulai hanyo lai
Rami alek indak tabado
Bahimpun urang nan banyak
Bapak mandeh sanang hatinyo
Kok untuang dapek jodoh anak
Umbuik Mudo talambek tibo
Alek lah rami tigo hari
Bajawek salam jo gurunyo
Sadang barundiang lah tu kini
Hap…Tah ...Tih ...
Selasa, 01 Oktober 2013
KABA UMBUIK MUDO: Bapadoman kapado kaba Umbuik Mudo
Disusun dan Ditulih: Musra Dahrizal Katik jo Mangkuto
bagian 2
Gurindam Legaran 2
Kandak buliah pintak balaku
Sanang rasonyo kiro-kiro
Dapek pangaja dari ayah
Niaik sangajo pai baguru
Lalu bajalan si Umbuik Mudo
Tinggalah mandeh nan di rumah
Nan satibo di rumah guru
Untuang kabaiak ditarimo
Baguru silek jo mangaji
Sampai basuo bahadapan
Bajawek salam maso itu
Sadang ba-andai bapaparan
Hap …Tah …Tih …
Jumat, 20 September 2013
KABA UMBUIK MUDO: Bapadoman kapado kaba Umbuik Mudo
Disusun dan Ditulih: Musra Dahrizal Katik jo Mangkuto
bagian 1
Sabalun gurindam pambukaan, nan banamo Dayang Daini/Minangkabau nan sarancaknyo anak randai masuak dari lua ka dalam galanggang jo balabek silek, walau buliah juo babarih sajo sambia batapuak tangan. Satibo di dalam galanggang mambuek sambah silek sasuai jo silek nan ado, mungkin juo bisa disambia-an sambah ka panonton untuak ampek suduik. Sudah tu baru mulai gurindam pambuka-an.
Gurindam Pambukaan
Ampun baribu kali ampun
Rila jo maaf dikandak-i
Rundiang jo langkah kok nyo ragu
Nan mananti urang panyantun
Kami nan datang bagadang hati
Itu nan tuah di pangulu
Di ... randai disusun
Di dalam kota/kab…
Di... sasaran kami
Sapuluah jari kami susun
Pado panonton nan basamo
Randai dimulai hanyo lai
Ap...Tah...Tih…
Sakapua Siriah dari Musra Dahrizal Katik jo Mangkuto
Assallamualaikum Wr, Wb
Kaganti siriah nan sakapua, umpamo rokok nan sabatang, lah tacinto bajawek tangan, jo diri dunsanak nan basamo. Awa mulo niniak jo mamak, baiak pun alim jo ulama, sarato nan tuo cadiak pandai, langkok jo manti jo pandito, nan mudo arih budiman, hulubalang pagaran kokoh, bundokanduang samo di dalam, dalam saruan ambo juo, baiak di kampuang jo di rantau, ketek nan indak tasabuik namo, gadang nan indak taimbau gala, di lingkuang sambah kasadonyo.
Nak lapeh niaik di hati, nak sampai kaua dari ambo, ambo tatiangan carano basa, babantuak sabuah buku, isinyo curito randai: bak badia tigo sapatiak, sadatak tigo dantumnyo. Nak asah siang bak hari, nak nyato tarang bak bulan, sabuah buku nan tabik, tigo curito di dalamnyo: nan partamo, Si Umbuik Mudo, nan kaduo Magek Manandin, nan katigo Santan Batapih. Hanyo nan niaik dari ambo, tantangan buku nan dibuek. Kok untuang pambari Allah, kajadi sitawa jo sidingin tulisan nan ambo buekko.
Sabab kan ba a dek baitu, aluran badan diri ambo, tantangan tulih manulih, aka singkek pandapek kurang, ilimu di Tuhan tasimpannyo, tapi samantang pun baitu, dek ujuik manantang bana, jan kalah sabalun parang, dipabulek alu panggali, indak nan labiah dari puntuang, dipabulek hati nurani indak nan labiah dari untuang, walau kaangok-angok ikan, bogo kanyawo-nyawo patuang, patah kapak batungkek paruah namun nan niek dalam hati, mungkasuik tatap basampaian, dicubo juo bagulambek.
Anyo arapan dari ambo kapado dunsanak bakuliliang, kok basuo kalimaik nan ndak jaleh, titiak jo koma nan salah latak, bahaso Minangnyo basalemak, tapakai bahaso nan asiang, sangko bahaso Minang moderen, usah dicacek langkah sumbang, sabab baitu kato ambo, ambolah maraso yakin, nan niaik dunsanak nan basamo, tantu bakandak tabu nan manih, tabu tibarau nan tasuo, itu nan ado di ambo, pado manjadi upek puji, nan bedo jatuah dihimpok janjang, pado mambarek ka akiraik, barilah maaf banyak-banyak.
Langganan: Entri (Atom)
ind_Latn min_Latn ind_Latn min_Latn min_Latn min_Latn min_Latn zsm_Latn min_Latn ind_Latn min_Latn min_Latn ind_Latn min_Latn ind_Latn min_Latn min_Latn ind_Latn min_Latn ind_Latn min_Latn min_Latn zsm_Latn min_Latn min_Latn min_Latn ind_Latn min_Latn min_Latn min_Latn min_Latn ind_Latn min_Latn knc_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn zsm_Latn min_Latn min_Latn min_Latn ind_Latn min_Latn bjn_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn bjn_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn ewe_Latn bjn_Latn zsm_Latn ind_Latn kab_Latn ewe_Latn min_Latn ind_Latn min_Latn min_Latn bjn_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn bjn_Latn bjn_Latn min_Latn zsm_Latn min_Latn min_Latn ind_Latn min_Latn kab_Latn ind_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lus_Latn zsm_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn war_Latn lus_Latn ind_Latn min_Latn min_Latn min_Latn min_Latn bjn_Latn bjn_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn min_Latn min_Latn bos_Latn min_Latn taq_Latn min_Latn min_Latn min_Latn min_Latn sun_Latn